Vyhodnotenie pripomienkového konania

	Návrh zákona, ktorým sa mení a dopĺňa zákon Národnej rady Slovenskej republiky            č. 315/1996 Z.z.  o premávke na pozemných komunikáciách v znení neskorších predpisov bol v rámci medzirezortného pripomienkového konania zaslaný 34 subjektom na vyjadrenie. 

Zoznam oslovených subjektov : 34 - Podpredseda vlády SR pre európsku integráciu a pre ľudské a menšinové práva a regionálny rozvoj, MH SR, MF SR, MDPT SR, MP SR, MVRR SR, MO SR, MS SR, MZV SR,  MPSVR SR, MŽP SR, MŠ SR, MK SR, MZ SR, Úrad vlády SR, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv, Národný bezpečnostný úrad, Inštitút pre aproximáciu práva Úradu vlády SR, NBS, NKÚ, Najvyšší súd SR, Generálna prokuratúra SR, Slovenská informačná služba, Úrad na ochranu osobných údajov, Združenie miest a obcí Slovenska, Ústavný súd SR.

K návrhu sa nevyjadrili :                   	13- MH SR, MP SR, MŠ SR, Úrad pre štátnu službu, Úrad jadrového dozoru SR, Úrad vlády SR, Národný bezpečnostný úrad, Inštitút pre aproximáciu práva Úradu vlády SR, NBS, NKÚ, Najvyšší súd SR, Slovenská informačná služba, Úrad na ochranu osobných údajov.
. 
Odporúčajúce pripomienky k návrhu zákona uplatnili: 1-  MF SR.

Bez pripomienok k návrhu zákona :	16- Podpredseda vlády SR pre európsku integráciu a pre ľudské a menšinové práva a regionálny rozvoj, MVRR SR, MO SR, MS SR, MZV SR,  MPSVR SR, MŽP SR, MK SR, Protimonopolný úrad SR, Štatistický úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv, Generálna prokuratúra SR, Združenie miest a obcí Slovenska.

Zásadné pripomienky k návrhu zákona uplatnili:  1 – MDPaT SR   
Zásadné pripomienky nad rámec návrhu zákona uplatnili: 1 - MZ SR.

Vyhodnotenie pripomienok:

Subjekt
	Pripomienka	Typ
	Vyh	Spôsob vyhodnotenia
	
Ministerstvo dopravy, pôšt a telekomuniká-cií SR	V § 43 ods. 1 žiadam vypustiť slová „alebo v jeho prípojnom vozidle“.
	
Z	
A	

	

Ministerstvo financií SR	V čl. I bode 1 odporúčam zosúladiť pojem „zadržiavacie zariadenie“ s pojmom uvádzaným v predpise, ktorý sa uvádza v poznámke pod čiarou k odkazu 5a.	
O	
N		
Ministerstvo zdravotníctva SR	1. § 54 znie: 
„§ 54

 (1) Pre chodcov platia primerane aj § 25 až  27. 

 (2) Chodec mladší ako 15 rokov je povinný pri pohybe na kolieskových korčuliach používať riadne upevnenú ochrannú prilbu na hlave, chrániče na zápästia, chrániče na lakte a chrániče na kolená. Chodec mladší ako 10 rokov smie sa pohybovať na kolieskových korčuliach na  ceste s výnimkou poľných ciest, lesných ciest a obytných zón len pod dohľadom osoby staršej ako 15 rokov, ktorá je dostatočne spôsobilá, aby naňho riadne dozrela.

(3) Chodec mladší ako 15 rokov je povinný pri pohybe na lyžiach používať riadne upevnenú ochrannú prilbu na hlave.“.

Odôvodnenie:
Ustanovenie sa navrhuje vzhľadom na zvýšený výskyt úrazov detí do 15 rokov, ktorý sa pohybujú na lyžiach. Približujeme sa tým štátom Európskej únie, kde je používanie takejto prilby povinné a za jej nepoužívanie hrozí vysoká pokuta

2. V § 56 ods. 3 sa na konci pripája táto veta: „Osoba mladšia ako 15 rokov je povinná počas jazdy používať riadne upevnenú ochrannú prilbu na hlave.“.

Odôvodnenie:
Ustanovenie sa navrhuje vzhľadom na zvýšený výskyt úrazov detí do 15 rokov, ktorý sa pohybujú na bicykloch. Z uvedeného vyplýva, že bicyklista musí mať prilbu na hlave.

3. V § 66 ods. 1 písm. e) sa slová „ustanovenej lekárskej prehliadke, psychologickému   vyšetreniu“ nahrádzajú slovami „ustanovenému posudzovaniu zdravotnej spôsobilosti viesť motorové vozidlá (ďalej len „zdravotná spôsobilosť“)“.  

4. V § 68 ods. 6 sa slová „lekárskym prehliadkam a psychologickým vyšetreniam“ nahrádzajú slovami „posudzovaniu zdravotnej spôsobilosti“.

5. § 70 vrátane nadpisu znie:
„§ 70
Zdravotná spôsobilosť

 (1) Zdravotnou spôsobilosťou sa rozumie telesná spôsobilosť a psychická spôsobilosť viesť motorové vozidlo a zisťuje sa lekárskou prehliadkou a psychologickým vyšetrením.

  (2) Zdravotná spôsobilosť sa preukazuje posudkom o zdravotnej spôsobilosti, ktorý vydá posudzujúci lekár so špecializáciou v špecializačnom odbore všeobecné lekárstvo alebo lekár so špecializáciou v špecializačnou odbore všeobecná zdravotná starostlivosť o deti a dorast (ďalej len „posudzujúci lekár“) na základe vykonanej lekárskej prehliadky a ďalších odborných vyšetrení, ktoré sú potrebné na posúdenie zdravotnej spôsobilosti (ďalej len „lekárska prehliadka“). 

  (3) Posudzujúci lekár v posudku o zdravotnej spôsobilosti uvedie, či je žiadateľ o vodičské oprávnenie alebo držiteľ vodičského oprávnenia zdravotne spôsobilý viesť motorové vozidlo, či je žiadateľ o vodičské oprávnenie alebo držiteľ vodičského oprávnenia zdravotne spôsobilý viesť len  niektoré  motorové  vozidlá,  alebo len motorové  vozidlá osobitne technicky upravené alebo či je žiadateľ o vodičské oprávnenie alebo držiteľ vodičského oprávnenia zdravotne nespôsobilý viesť motorové vozidlo.

 (4) Zdravotne nespôsobilý viesť motorové vozidlo je ten, kto podľa záverov lekárskej prehliadky nie je spôsobilý viesť motorové vozidlo, a to ani technicky upravené, a ten, komu súd uložil ochranné liečenie.

 (5) Podrobnosti o spôsobe zisťovania zdravotnej spôsobilosti, choroby, vady alebo stavy, ktoré vylučujú alebo podmieňujú zdravotnú spôsobilosť, rozsah lekárskej prehliadky, obsah a vzor posudku o zdravotnej spôsobilosti ustanoví všeobecne záväzný právny predpis.“.

6. Za § 70 sa vkladá § 70a, ktorý vrátane nadpisu znie:

„§ 70a 
Zdravotnícka príprava

(1)	Zdravotnícka príprava obsahuje výučbu a praktický výcvik na získanie spôsobilosti poskytnúť alebo sprostredkovať pri dopravnej nehode nevyhnutnú prvú pomoc osobe, ktorá je v nebezpečenstve smrti alebo javí známky závažnej poruchy zdravia, ak tým neohrozí svoje zdravie alebo život. 
(2)	Zdravotnícka príprava sa preukazuje dokladom o absolvovaní výučby a praktického výcviku prvej pomoci.
(3)	Podrobnosti o zdravotníckej príprave, ako aj jej rozsah a formu skúšok, ustanoví všeobecne záväzný právny predpis.“.

Odôvodnenie:
Dôvodom je skutočnosť, že schválený zákon NR SR č.93/2005 Z.z. o autoškolách neupravuje povinnosť pre žiadateľa o vodičské oprávnenie absolvovať skúšky zo zdravotníckej prípravy, ktoré by preukazovali jeho spôsobilosť poskytnúť alebo sprostredkovať nevyhnutnú prvú pomoc pri dopravných nehodách. Znalosť žiadateľa o vodičské oprávnenie poskytnúť prvú pomoc je zároveň aj bežným štandardom v rámci krajín Európskej únie a vyplýva aj z ustanovení  súčasne platných zákonov. Zákon NR SR č. 315/1996 Z.z. v § 51 ods. 2. písm. b) ustanovuje povinnosť účastníka dopravnej nehody poskytnúť podľa svojich schopností a možností zranenej osobe potrebnú prvú pomoc a bezodkladne privolať odbornú zdravotnícku pomoc. Zákon NR SR č.84/1994 Z.z. o Slovenskom Červenom kríži a o ochrane znaku  a názvu Červeného kríža v §1 ods. 2. písm. d) ustanovuje pre SČK organizovať zdravotnícku prípravu obyvateľov, školenie a výučbu obyvateľstva v poskytovaní prvej pomoci, obstaráva, udržuje a obnovuje zdravotnícke zásoby, organizuje a registruje sieť záchranných tímov, je garantom výučby prvej pomoci v autoškolách.

7. Nadpis § 74 znie:
„Pravidelné posudzovanie zdravotnej spôsobilosti“.

8. V § 74 ods. 1 sa za slová „vodičského oprávnenia“ vkladajú slová „s vodičským  preukazom, ktorý bol vydaný v Slovenskej republike“ a slová „pravidelným lekárskym prehliadkam a psychologickým vyšetreniam“ nahrádzajú slovami „pravidelnému posudzovaniu zdravotnej spôsobilosti“.

9.  V § 74 odsek 2 znie:
„(2) Držiteľ  vodičského  oprávnenia  preukáže,  že sa podrobil posúdeniu zdravotnej spôsobilosti podľa odseku 1, § 68 ods. 6, § 75 ods. 1 a § 76 ods. 1 druhej vety posudkom o zdravotnej spôsobilosti podľa § 70 ods. 2, ktorý musí mať pri vedení motorového vozidla pri sebe; tento posudok je povinný predložiť pri kontrole na požiadanie policajta.“.

10.  V § 74 ods. 3 sa slová „lekárskou   prehliadkou   alebo   psychologickým vyšetrením“ nahrádzajú slovami „pri posudzovaní zdravotnej spôsobilosti“.

11. V § 74 odsek 4 znie:
„(4) Vymedzený okruh držiteľov vodičského oprávnenia, ktorí sú povinní podrobiť sa pravidelnému posudzovaniu zdravotnej spôsobilosti, ako aj lehoty a rozsah lekárskej prehliadky ustanoví všeobecne záväzný právny predpis.“.

12.   V § 75 ods. 1 sa za slovo „preskúmať“ vkladajú slová „v lehote, ktorú určí,“ a vypúšťajú sa slová „lekárskou prehliadkou alebo psychologickým vyšetrením; určí aj lehotu na ich vykonanie“.

13. V § 76 ods. 1 sa slová „lekárskej  prehliadke  alebo psychologickému vyšetreniu“ nahrádzajú slovami „posúdeniu zdravotnej spôsobilosti“.

14. V § 76 ods. 2 písm. a) sa slová „dokladu o záveroch lekárskej prehliadky alebo  psychologického vyšetrenia“ nahrádzajú slovami „záverov posudku o zdravotnej spôsobilosti“.

15. V § 76 ods. 2 písm. c) sa slová „lekárskej prehliadke,  psychologickému vyšetreniu“ nahrádzajú slovami „posúdeniu zdravotnej spôsobilosti“.

Odôvodnenie k bodom  3 až  5 a 7 až 15:
Smernica Rady 97/26/ES, ktorou sa mení a dopĺňa smernica 91/439/EHS, ktorá upravuje kritériá pre posudzovanie zdravotnej a psychickej spôsobilosti na vedenie motorového vozidla, upravuje postup pri vydávaní lekárskeho posudku o zdravotnej spôsobilosti osôb na vedenie motorových vozidiel A, B, C, D a T ak nie sú vodičmi z povolania, postup pri vydávaní posudku o zdravotnej spôsobilosti vodičov z povolania a vodičov motorových vozidiel so zvláštnymi výstražnými znameniami a tiež upravuje posudzovanie  zdravotnej spôsobilosti vodičov poverených zamestnávateľom viesť motorové vozidlo v súvislosti s výkonom práce. Cieľom smernice je zabezpečiť, aby žiadatelia o vodičský preukaz alebo už držitelia vodičských preukazov, preukazovali zdravotnú spôsobilosť len jedným lekárskym posudkom, ktorého súčasťou bude výsledok, resp. zmienka o psychologickom vyšetrení. Pravidlo vychádza z požiadavky ochraňovať údaje o pacientovi. Lekársky posudok vydá jeden lekár (praktický lekár) na základe vlastných vyšetrení, na základe vyšetrení viacerých odborných lekárov a vyšetrení psychológa, ktorí ho informujú o stave pacienta, praktický lekár bude zodpovedný za to, čo uvedie v lekárskom posudku. V nadväznosti na uvedené žiadame o zmenu citovaných paragrafov.

	

Z	

  N